  Виталий Пронин Пинал кырӟасьёс "Дыхание небесной росы" концертын7-тӥ куартолэзе Ижкарысь искусствоя 2-тӥ нылпи школаын ортчиз аспӧртэм концерт. «Выше радуги!» эстрада студиысь пиналъёс удмурт гуръёсты, туала амалъёсын выльдыса, кырӟазы.Школалэн концерт залаз люкаськизы егитъёсын ужанъя министр В. Соловьев, «Камали» студилэн кивалтӥсез А. Эркишев, режиссёр П. Поздеев, промоутер А. Старков, анай-атайёс но дышетӥсьёс. Концертын шулдыр, задор мылкыд кузёяськиз. Пиналъёс удмуртъёс ӧвӧл ке но, мыло-кыдо кырӟазы удмурт кылын. Кызьы пусйиз В. Соловьёв, кӧня ке ужаны луысал на кылъёсты дышетон бордын, куд-ог дыръя кылъёс валамон ӧй вал. Нош костюм эскерисьёс алӥзы: нылашъёслы уггес тупало айшонъёс. Таӵе йыре пононэз бызем кышномуртъёс гинэ нулло.Но «Выше радуги!» студиен кивалтӥсь Г. Юсим чыры-пырыос борды уг дэмӟы. Валтӥсез - калыкъёс куспын эшъяськон мылкыд. Кӧня ке пол вераз но: ми ум. пе, люкиське адямиосты пӧртэм нациослы, милям удмурт нылаш луэ латыш... Зэм, таӵе суранъёс куд-огезлы валантэм но потӥзы, укыр тросэз огазе люкамын вал уга. Крезьгур аранжировкаос пӧртэм калыкъёслэн кырӟан творчествозы вылэ пыкъяськизы. Кылсярысь, «Бусъёсын шобырскизы» гурез лаунж амалэн кырӟаны луэ вылэм. «Пужымлэсь» пӧртмаськон гур пӧлэстӥськиз рэп люкетъёсын. «Италмас» тодэ вайытӥз Бразилиысь шулдыр эктонъёсты. «Ойдолэ мыноме шудыны» араб берганъёслы укшаз.Огласянь, та суретэз этнофутуризм ниманы луэ. Мукет ласянь - тани со, туала крезьгур, джаз но импровизация пала кыстӥськон. Оглом вераса, ворпоё эксперимент, кудӥз туж укшаз мюзикллы. «Выше радуги!» эстрада студия тыршиз удмурт крезьгурез калык дорозь вуттыны, солы туала имидж кылдытыны. Таиз пӧрмиз. Учкисьёс концерт бере кема чабизы.Дарали Лели Теги: ГеннадийЮсим  